L'any 2018, protagonitzà el film "Vitoria, 3 de marzo," dirigit per Víctor Cabaco, el qual retrata els tràgics successos del 3 de març de 1976 en què cinc treballadors van morir, i 150 van ser ferits de bala, quan la policia espanyola va llançar gasos lacrimògens per a desallotjar els vaguistes que estaven reunits en assemblea a l'Església de Sant Francesc d'Assís, situada al barri obrer de Zaramaga, i va disparar contra els que sortien de l'església. La pel·lícula va triomfar al Puglia International Film Festival essent mereixedora del Premi Chiave d'or 2020 al Millor llargmetratge, el premi a la Millor actriu protagonista per a Amaia Aberasturi, el premi a la Millor actriu de repartiment per a Ruth Díaz i el premi al Millor actor secundari per a Alberto Berzal.